11/02/2015 | Administración LocalMunicipal
Sada
Secretaría
Bases reguladoras do concurso infantil de disfraces no entroido en Sada 2015

Esta Alcaldía aprobou, mediante o Decreto 55/2015, do 23 de xaneiro, as seguintes bases e convocatoria: O Concello de Sada, a través da Concellería de Benestar Social, Cultura, Educación e Deporte, convoca un concurso infantil de disfraces dentro da programación de actividades de celebración do Entroido 2015. Con esta convocatoria preténdese animar a participación activa da cidadanía no Entroido, e aportar un contido atractivo ás festas que abrirán o calendario de festexos desta edición do Entroido Municipal en Sada. O sábado 14 de febreiro a programación dirixirase ós máis xoves: · En primeiro lugar a habitual “Festa Infantil de Disfraces”, programada para animar e facer protagonistas do Entroido ós máis cativos. A festa acompañarase de música de baile e actividades lúdicas dirixidas por monitores. Trátase dunha actividade dirixida a un público eminentemente familiar e xuvenil. · Para poñer o peche desta actividade propoñemos un concurso de disfraces infantil, no que poderán participar todos os asistentes de maneira individual ou grupal, sen necesidade de inscrición previa. O límite de idade establécese nos 12 anos. No caso dos grupos será necesario que polo menos un participante cumpra con esta limitación de idade. Como proposta cultural, o obxectivo desta iniciativa é o de xerar dinamismo e participación activa da sociedade na celebración dunha das festas máis tradicionais e populares do calendario festivo, tendo en conta que a rápida evolución dos nosos costumes fai preciso que as novas xeracións disfruten das tradicións e as coñezan para que perdure o sentido das festas e da “cultura popular”. É obxecto das presentes bases regular o concurso de disfraces da Festa infantil que organiza o Concello de Sada dentro da programación do Entroido 2015.2.1. Poderán participar todas aquelas persoas interesadas entre as asistentes á Festa Infantil de Entroido do vindeiro 14 de febreiro. Os participantes neste concurso deberán ter 12 anos ou menos. Os grupos participantes neste concurso poderán ter compoñentes adultos, sempre e cando conten con algún membro de 12 anos ou menos.2.2. Participarase en categoría ÚNICA, polo que os 3 premios que se outorgarán poderán ser para disfraces individuais ou colectivos, indistintamente. Non será necesaria unha inscrición previa para o concurso de disfraces. Bastará con achegarse a participar no desfile de disfraces sobre o escenario cando sexa anunciado por megafonía.4.1. Os aspirantes ó concurso de disfraces do 14 de febreiro achegaranse ó escenario cando inicie o concurso, para desfilar e amosar os seus disfraces, mostrándoos ó público e ó xurado.4.2. Haberá categoría ÚNICA. O xurado disporá dunha táboa para a valoración dos disfraces mentres ten lugar o desfile.4.3. Os gañadores serán anunciados á finalización do desfile, tras do sumatorio das táboas de valoración dos compoñentes do Xurado.5.1. A proposta da Alcaldía ou de en quén ésta delegue, proporase un xurado composto polo menos por 3 persoas. No caso do concurso da Festa Infantil o xurado poderá dar participación, a maiores, a un “xurado voluntario” extraído de entre os adultos asistentes (sempre en número superior a 5) co obxectivo de involucrar ó público e de democratizar as valoracións. En caso de empates ou dúbidas prevalecerá a opinión dos membros do xurado nomeado por Alcaldía.5.2. O xurado deberá valorar: a) estética, orixinalidade e creatividade dos disfraces. b) posta en escena (acompañamento con movementos, instrumentos…). c) detalles da maquillaxe, máscaras e demais complementos propios do Entroido. d) elaboración propia/artesanal. Disporase dunha táboa para axudar a realizar a valoración nos diferentes concursos. Cada criterio valorarase de 0 a 10 puntos para obter a puntuación final. Á finalización do desfile os compoñentes do xurado reuniranse para fallar o resultado e facer público os 3 disfraces mellor valorados. O mellor disfrace será o que reúna unha maior puntuación total, despois da suma das valoracións parciais de cada membro do xurado.5.3. O xurado deberá valorar os disfraces dos participantes no momento de pasar sobre o escenario, aínda que poderán aproveitar os instantes previos da festa para facerse unha idea dos detalles e a elaboración dos posibles candidatos.5.4. O xurado poderá descartar do concurso a aqueles participantes que se comporten indecorosamente ou exhiban comportamentos que poidan considerarse ofensivos, vexatorios ou de mal gusto, tanto cara o público como cara a organización.5.5. O xurado, previa xustificación, poderá declarar deserto o concurso ou algún dos premios establecidos.6.1. O xurado proporá un gañador que recibirá un premio de 150 €. Tamén proporá un segundo premio que terá un valor de 100 €. Establécese un terceiro premio de 75 €. 6.2. O xurado, previa xustificación, poderá declarar desertos todos ou algún dos premios a conceder.6.3. Os menores premiados recibirán un “vale” polo importe do premio. Con este documento será necesario presentar na Oficina Municipal de Información Xuvenil (O. M. I. X.) en horario de 9:00h. a 14:00h. e de 16:00h. a 18:00h. de luns a venres, a seguinte documentación: • Copia do libro de familia. • Copia do DNI dos premiados (se dispoñen). • Copia do DNI dos pais ou, representante legal. • Documento de designación de conta bancaria que se facilitará pola organización e que deberá ser asinado polos pais ou representante legal do menor. • Certificado bancario (IBAN) do número de conta designado. Todos os participantes, polo feito de selo, aceptan as presentes bases na súa totalidade. O órgano competente para a ordenación, instrucción e resolución do procedemento derivado das presentes bases será a Alcaldía. Sada, 2 de febreiro de 2015 O alcalde. Sandra Mercedes Orruño Vidre